Cine e adversara Soranei Cîrstea în optimi la Miami Open
Sorana Cîrstea va împlini 34 de ani pe 7 aprilie. În prezent, jucătoarea din Târgoviște e situată pe locul 24 WTA.
Sorana Cîrstea o va înfrunta pe americanca Danielle Collins în optimile de finală ale turneului WTA 1.000 de la Miami (Florida), dotat cu premii totale de 8.770.480 de dolari, după ce aceasta a trecut de rusoaica Elina Avanesian, cu 6-1, 6-2, într-un meci desfăşurat duminică.
Sorana Cîrstea - Danielle Coliins, în optimi la Miami Open
Collins (30 ani), aflată pe locul 53 în lume, a avut nevoie de o ora şi 11 minute pentru a obţine victoria, la primul său duel cu Avanesian (21 ani, 65 WTA).
Cîrstea şi Collins s-au întâlnit o singură dată în circuit, în 2018, în primul tur la Roma, americanca impunându-se cu 6-3, 4-6, 6-4.
Liderul mondial Iga Swiatek s-a calificat, duminică, în optimi, după un meci de trei seturi cu Linda Noskova, 6-7 (7/9), 6-4, 6-4. Cehoaica reuşise să o învingă pe Swiatek în turul al treilea la Australian Open, după care poloneza s-a impus la Indian Wells (6-4, 6-0) şi acum la Miami Open.
Swiatek vizează realizarea ''Sunshine Double'' pentru a doua oară (după 2022), câştigarea turneelor de la Indian Wells şi Miami. Următoarea ei adversară va fi rusoaica Ekaterina Alexandrova.
În alt meci, Caroline Garcia a învins-o pe Naomi Osaka, în două seturi, cu 7-6 (7/4), 7-5.
Rezultatele înregistrate duminică la Miami Open în turul al treilea la simplu feminin
Iga Swiatek (Polonia/N.1) - Linda Noskova (Cehia/N.26) 6-7 (7/9), 6-4, 6-4
Ekaterina Alexandrova (Rusia/N.14) - Anastasia Pavliucenkova (Rusia/N.21) 6-4, 3-6, 6-3
Emma Navarro (SUA/N.20) - Jasmine Paolini (Italia/N.12) 6-2, 3-6, 6-0
Jessica Pegula (SUA/N.5) - Leylah Fernandez (Canada/N.31) 7-5, 6-4
Cori Gauff (SUA/N.3) - Oceane Dodin (Franţa) 6-4, 6-0
Caroline Garcia (Franţa/N.23) - Naomi Osaka (Japonia) 7-6 (7/4), 7-5
Sorana Cîrstea (România/N.19) - Daria Kasatkina (Rusia/N.10) 7-5, 6-2
Danielle Collins (SUA) - Elina Avanesian (Rusia) 6-1, 6-2
Agerpres
VIDEO Horia Tecău, despre Sorana Cîrstea
Urmăriți SPORT.RO și pe Google News